Komisijos reglamentas (EEB) Nr. 717/85
1985 m. kovo 19 d.
dėl prekių klasifikavimo Bendrojo muitų tarifo 17.04 D I subpozicijoje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį,
kadangi, siekiant užtikrinti vienodą Bendrojo muitų tarifo nomenklatūros taikymą, reikia imtis priemonių dėl toliau nurodytos sudėties (masės dalis procentais) pastilių nuo kosulio ir gerklės peršėjimo klasifikavimo:
-sacharozė, gliukozė ir karamelė: | 99,5, |
-kamparas: | 0,007, |
-mentolis: | 0,207, |
-eukaliptolis: | 0,069, |
-Tolu balzamas: | 0,003, |
-timolis: | 0,069, |
-benzilo alkoholis: | 0,138; |
kadangi Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 483/85 [4], priede pateikiamo Bendrojo muitų tarifo 17.04 pozicijoje minimi konditerijos gaminiai iš cukraus, kuriuose nėra kakavos; kadangi 30.03 pozicijoje minimi medikamentai (įskaitant veterinarinius medikamentus);
kadangi minėtame produkte yra skoninių medžiagų, kurios gali turėti ir gydomųjų savybių, tačiau jis neatitinka 30 skyriaus 1 pastabos nuostatų, nes jame yra per maža šių medžiagų dalis; kadangi todėl 30.03 pozicija netaikytina;
kadangi šis produktas turi konditerijos gaminių iš cukraus, kuriuose nėra kakavos, charakteristikų ir todėl turi būti klasifikuojamas šioje pozicijoje; kadangi šioje pozicijoje reikia pasirinkti 17.04 D I subpoziciją;
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Pastilės nuo kosulio ir gerklės peršėjimo, kurių sudėtis (masės dalis procentais) yra tokia:
-sacharozė, gliukozė ir karamelė: | 99,5, |
-kamparas: | 0,007, |
-mentolis: | 0,207, |
-eukaliptolis: | 0,069, |
-Tolu balzamas: | 0,003, |
-timolis: | 0,069, |
-benzilo alkoholis: | 0,138, |
klasifikuojamos Bendrojo muitų tarifo subpozicijoje:
17.04 Konditerijos gaminiai iš cukraus, kuriuose nėra kakavos:
D. Kiti:
I. Kurių sudėtyje nėra pieno riebalų arba kurių sudėtyje yra mažiau kaip 1,5 % masės pieno riebalų.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1985 m. kovo 19 d.